Judecătorul Adriana Stoicescu, președintele Tribunalului Timiș, a postat, astăzi, când își sărbătorește ziua de naștere, un mesaj extrem de tăios pe pagina sa de Facebook. Iată mesajul integral transmis de magistrat ”oamenilor mizerabili din viața mea”.

”Orice cetăţean responsabil al planetei îşi serbează ziua de naştere alături de prieteni şi oameni dragi. Vărsătorul, excentricul prin excelenţă al Universului, va alege întotdeauna altceva. Azi, eu aleg să îmi „petrec” câteva clipe cu oamenii mizerabili din viaţa mea. Cu viperele care s-au târât în jurul meu, încercând să mă otrăvească. Cu hienele care, purtând masca prieteniei, adulmecau, plini de speranţă, mirosul de sânge proaspăt. Cu viermii care mi-au invadat viaţa privată.